Hovedbygninga på Vestre Ekenes, som ligger i den vestlige delen av området langs Smidsrødveien og stammer fra 1700-tallet, er et freda kulturminne. Bygninga er et lafta tømmerhus på halvannen etasje med avvalma gavlspisser. Huset hadde opprinnelig tre rom med kjøkken og kammers mot vest, og fikk etter 1800 tilføyd to nye rom mot øst. Rett ved gården er det et arkeologisk funnsted som også er freda.